Asi sai alguse jaanuarikuus, kui mina kuulsin Jaan Tätte suvise konterti reklaami. Jaanuarikuus kõlab ju ahvatlevalt võimalus minna 15.juunil Käsmusse, mere äärde, kuulama Tätte laule. Kindlasti on siis nii 25 kraadi sooja, linnud laulavad, valged ööd...    Kui 15.juuni kätte jõudis, oli reaalsus jaanuarikuus kujutletust sootuks teine.  Taevas ja meri olid just nii hallid nagu selle pildi pealt näha võib. Ja sooja vaid nii umbes 10 kraadi.         Kõigele lisaks hakkas veel ka vihma tibutama. Aga meie ei lasknud ennast sellest häirida. Juunikuus polnudki ma varem suusapükstega õues käinud. Kogemus seegi. :)       Kontert oli just nii hea kui alati, Tätte jutud (mida küll juba korduvalt kuulatud) muhed, laulud mõnusad. Ja ei olnud tegelikult üldse külm (noh, arvestada tuleb muidugi neid riidekuhjasid, mis me endile selga olime tirinud).  Rahvast oli ikka tõesti palju, meie tund aega varem kohaleminek ei  olnud üldse asjatu. Plats oli ikka äärest-ääreni rahvast täis.  Enne kojusõitu põikasime veel Võsul pubist läbi, jõime soojenduseks teed ja kakaod. Igatahes üks igati kordaläinud üritus, ilmast hoolimata.